Pediacus

Pediacus er en slekt av flate biller som lever under barken på døde trær.

Utseende 

Små biller (2,7-7 mm), avlange, flate og jevnbrede, brunrøde til svarte. Hodet er stort og bredt, omtrent så bredt som brystskjoldet. Det er utvidet bakover og har vanligvis markerte, lange tinninger bak de små, runde fasettøynene (mindre markerte hos Pediacus). Bak tinningene er hodet innsnevret til en markert "hals". Pannen har gjerne lengdefurer eller groper. Overkjevene (mandiblene) er nokså store og fremoverrettede, og stikker fram foran hodet. Noen ganger er de svært forlengede. Antennene er omtrent halvparten så lange som kroppen, 11-leddete, perlekjedeformede og ganske kraftige. Brystskjoldet (pronotum) er vanligvis bredere enn langt, ovalt eller firkantet sett ovenfra. Sidekanten har vanligvis mer eller mindre markerte tenner eller knøler. Brystskjoldet har ofte en vid og grunn lengdefure i midten. Dekkvingene er tydelig skilt fra framkroppen med en innskjæring. De er avlange og parallellsidige, ikke påfallende hårete, med lite synlig punktur, med eller uten lengdefurer. Beina er middels lange, lårene noe fortykkede, resten av beina slanke. Fram- og mellomføttene er fem-leddete, bakføttene fire-leddete hos hannene og fem-leddete hos hunnene. Larvene er gule eller rødlige, flattrykte og ganske harde, med noen få børster, ellers nakne.

Levevis 
Disse billene fører stort sett en skjult tilværelse under barken på døde trær, og kommer sjelden ut derfra. Man vet lite om biologien deres, men formen på munndelene hos larvene kan tyde på at de er rovdyr. Mange av artene ser ut til å trenge grove, døde stokker og er derfor knyttet til gammel skog.

Utbredelse 
Slekten er for det meste utbredt i Holarktis.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien flatbiller, Cucujidae
 Slekten Pediacus Shuckard, 1839  – 22 arter, alle verdensdeler utenom Afrika og Australia
 Pediacus andrewsi Thomas, 2004
 Pediacus ater Grouvelle, 1897
 Pediacus australis Marris & Slipinski, 2014
 Pediacus bhutanicus Sen Gupta, 1978
 Pediacus carinatus Marris & Slipinski, 2014
 Pediacus confertus Sharp, 1899
 bjørkekjølflatbille Pediacus depressus (Herbst, 1797)  – finnes i Norge
 Pediacus dermestoides (Fabricius, 1792)  – nærmest funnet i Danmark
 Pediacus elongatus Sen Gupta, 1978
 Pediacus fujianensis Marris & Slipinski, 2014
 furukjølflatbille Pediacus fuscus Erichson, 1845  – finnes i Norge 
 Pediacus gracilis Thomas, 2004
 Pediacus hesperoglaber Thomas, 2004
 Pediacus japonicoides Marris & Slipinski, 2014
 Pediacus japonicus Reitter, 1874
 Pediacus kurosawai Sasaji, 1983
 Pediacus leei Marris & Ślipiński, 2014
 Pediacus major Sharp, 1899
 Pediacus mexicanus Sharp, 1899
 Pediacus montivagus Champion, 1923
 Pediacus ommatodon Thomas, 2004
 Pediacus pendleburyi Marris & Ślipiński, 2014
 †Pediacus periclitans Scudder, 1900
 Pediacus rufipes Grouvelle, 1908
 Pediacus similis Sharp, 1899
 Pediacus sinensis  Marris & Ślipiński, 2014
 Pediacus smirnovi Nikitsky & Belov, 1979
 Pediacus stephani Thomas, 2004
 Pediacus subglaber LeConte, 1854
 Pediacus tabellatus Wollaston, 1864
 Pediacus taiwanensis Marris & Ślipiński, 2014
 Pediacus thomasi Marris & Ślipiński, 2014

Referanser

Kilder 
 Silfverberg, H. 1992. Enumeratio Coleopterorum Fennosacndiae, Daniae et Baltiae (Liste over Nordens biller). Helsinki.

 Thomas, M.C. Family Cucujidae. Med bilder av alle slektene.

Eksterne lenker 
 

Biller formelt beskrevet i 1839
Flatbiller
Dyr formelt beskrevet av William Edward Shuckard